20వ శతాబ్దం ఆరంభంలోనే భూమి మదుపుదార్లు హెన్రి ప్లాంట్, హెన్రి ఫ్లాగర్ లు ఫ్లోరిడాను ఎంచుకుని రైలు మార్గాలను అభివృద్ధి చేసారు. అది ప్రజలను ఇక్కడికి ఆహ్లాదకరమైన వాతావరణం, ఆర్థిక ప్రయోజనాల వైపు తరలి వచ్చేలా చేసింది. అప్పటి నుండి పర్యాటక రంగం కూడా అభివృద్ధి కావడం ఆరంభం కావడంతో సరికొత్త అభివృద్ధికి తగిన శక్తిని ఇచ్చి వ్యవసాయ భూముల క్రయ విక్రయాలు అధికం అయ్యాయి. 2004లో సంభవించిన హరికేన్ సంభవంతో భీమాసంస్థలపై విపరీత ప్రభావం చూపి 40% నుండి 60% తగ్గింపులకు దారి తీసింది.

2008 చివరి భాగంలో ఫ్లోరిడాలో అత్యధికమైన తనఖా అపరాధాలు నమోదైయ్యాయి. 60 రోజులలో 7.8% తనఖా అపరాధాలు నమోదు అయ్యాయి. 2009 నాటికి ఫ్లోరిడా నివాస గృహ వాణిజ్యం విపరీతమైన వత్తిడికి గురి అయ్యింది అనేక సంస్థలు పతనావస్థకు చేరుకున్నాయి. 21 శతాబ్దం మొదటి భాగంలో నివాస గృహ వాణిజ్యంలో ఆరంభమైన విపరీతమైన
అభివృద్ధి కారణంగా నిర్మించబడిన నివాసగృహాలు 30,000 వరకు ఖాళీగా మిగిలి పోయాయి. రాష్ట్ర గణాంకాల ఆధారంగా యు ఎస్ సెంసస్ బ్యూరో ఫ్లోరిడా ప్రజలు నివాసగృహాల కొరకు 49.1% ఆదాయంకంటే అధికంగా ఖర్చు చేసారని అంచనా వేసారు. ఈ ఖర్చు దేశంలో మూడవ స్థానంలో ఉంది.

2009 చివరి భాగంలో 278,189 ౠణాల చెల్లింపుల అపరాధాలు, 80,327 జప్తులు నమోదైయ్యాయి. 2010 ఫిబ్రవరి నాటికి మిగిలిన గృహాల అమ్మకం 11,890 కు చేరుకుంది. 2009 కంటే ఇది 21% అధికం. పనామా నగరం, బ్రివార్డ్ కౌంటీ రెండు మహానగర ప్రాంతాలు మాత్రమే అమ్మకాలలో తరుగుదల కొనసాగింది. మిగిలిన నివాస గృహాల సరాసరి ధర 131,000 అమెరికన్ డాలర్లు. గత సంవత్సరం కంటే ఇది 7% తక్కువ.

భూ వాణిజ్యం (రియల్ ఎస్టేట్)
భాషలు
జనసంఖ్య
పర్యావరణ సమస్యలు